Regia Aeronautica
<s>Regia Aeronautica (prevedeno Kraljevska ratna avijacija) bila je ratna avijacija oružanih snaga Kraljevine Italije, od 28. marta 1923. do 17. juna 1946.</s>

<s>Historija 
Službeno je osnovana dekretom kralja Vittoria Emanuela III, a prestala je postojati pod tim imenom nakon referenduma kojim je odlučeno da će Kraljevina Italija biti republika.</s><s>Italija je bila jedna od rijetkih država koja se mogla pohvaliti jednom od najstarijih tradicija u avijaciji.</s><s>Još 1884. kopnena vojska Armija Kraljevine Italije (Regio Esercito) imala je komponentu Servizio Aeronautico, sa sjedištem u Rimu.</s><s>Tako da je 1911. za Talijansko-turskog rata za Libiju, Italija kao prva u svijetu upotrijebila avione za izviđanje i bombardiranje.</s>

<s>Na razvoj talijanske avijacije utjecala je knjiga generala Giulija Douheta Il dominio dell'aria; saggio sull'arte della guerra aerea, objavljena u Rimu 1921. u kojoj se tvrdi da pobjeda u modernom ratu zavisi o ratnoj avijaciji.</s><s>Benito Mussolini koji je silno želio da Italija postane svjetska sila i od svog dolaska na vlast 1922. silno je ulagao u avijaciju, pa je ona od početnih stotinjak dogurala do 2600 aviona pred Drugi svjetski rat.</s>

<s>Tokom 1930-ih Regia Aeronautica bila je uključena u svoju prvu kampanju u Abesinskom ratu 1935. godine, a nakon tog u Španjolskom građanskom ratu (1936–1939) na strani pučista Francisca Franca.</s><s>U tom ratu zajedno sa pilotima Luftwaffe imali su priliku testirati taktiku i avione.</s><s>U to vrijeme niknulo je puno poduzeća vezanih uz aeronautiku, dok su talijanski piloti postavljali brojne rekorde: Francesco Agello 1933. brzinski, a Mario Pezzi 1938. visinski.</s>

<s>Za Drugog svjetskog rata piloti Regie borili su se od ledenih ravnica Sovjetskog Saveza, Atlantika sve do pustinja Sjeverne Afrike, ali najviše po Mediteranu.</s><s>Nakon Kapitulacije Italije 8.septemba 1943.</s><s>Regia se podjelila na dva dijela, većina pilota nastavila se boriti na strani Mussolinijeve Talijanske Socijalne Republike i osovinskih snaga sve do kraja rata 8. maja 1945. godine.</s><s>Regia Aeronautica i pored relativno velikog broja aviona je patila od brojnih slabosti, jer većina njih nije letjela zbog lošeg održavanja, pored tog ti avioni bili su inferiorni u odnosu na savezničke.</s><s>Iznimke u floti bili su torpedni bombarder Savoia-Marchetti SM.79 i lovački avion Macchi C.202.</s>

<s>Izvori</s>

<s>Vanjske veze</s>

<s>Regia Aeronautica (uniforme) 
 Regia Aeronautica</s>

<s>Nastanci 1923.</s><s>Prestanci 1946.</s><s>Italijanska ratna avijacija
Italijanska vojna historija
Kraljevina Italija</s>

